ตกขาวมีสีเขียวเหลืองลักษณะเหนียวมีกลิ่น มีเพศสัมพันธ์ประมาณ 6 เดือน เป็นมาตลอด ไม่กล้าพบ ตอนนี้วิตกกังกล ตัดสินใจปรึกษาเภสัช ได้ยา Azithromycun 250 mg 2 เม็ดมาทาน 1 ครั้ง และ Cipoflox 250 mg มาทานอีก 7 วัน อาการแบบนี้เป็นอะไรคะ พึ่งทานยาได้ 2 วัน ยังไม่หายค่ะ หลังทานยาไม่มีผลอะไร
สวัสดีค่ะ มะนาว @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @ในกรณีที่มะนาวเล่ามา ถือว่าเป็นการตกขาวที่ผิดปกติ ตัวยาที่ได้รับใช้รักษาพวกเชื้อหนองในและเชื้อแบคทีเรียเป็นหลักค่ะ นอกจากการรับประทานยา แนะนำให้มะนาว ให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. **ถ้าไม่ดีขึ้น ควรไปพบสูตินารีแพทย์เพื่อรับการวินิจฉัยและรักษาต่อไปค่ะ.